# Laxmi Agarwal

Laxmi Agarwal (New Delhi, 1990eko ekainaren 1a) Indian azido eraso baten biktima da, bizirik irtendankoa eta eraso hauen biktimen eskubideen aldeko aktibista. The Laxmi Foundation erakundearen sortzailea eta lehen presidentea da, eraso azidoen biktimei zuzendutako GKEa.
2019an Emakumeen Ahalduntzearen Saria jaso zuen, Indiako bi ministeriok eta UNICEFek emana, Stop Acid Sale kanpainagatik. 2014an, Michelle Obamaren eskutik, International Women of Courage Award saria jaso zuen.

## Erasoa eta ekintzailetza

2005ean Laxmik 15 urte zituen eta 11. mailako ikaslea zen. Bere auzoan lan egiten zuen gizon bat hurbildu zitzaion, Naeem Khan, 32 urte zituena. Laxmiri ezkontza proposatu zion baina honek baztertu egin zuen. Ez zion inori horren berri eman, bere familiak errua bota eta ikasketak etengo zizkiolakoan. Hamar hilabete geroago, Laxmi Agrawal merkatutik itzultzen ari zen goizeko 10:45ean, Naeemen ezkontza proposamena berriro jaso zuenean. Ez zuen erantzun. Handik gutxira, Naeem-ek eta bere anaia zaharrenak, Kamran-ek, azidoz eraso zioten. Kamranek Laxmiren izena atzetik deitu zuen motorrean zihoala. Laxmi begiratzera jiratu zenean, Naeemek azidoa aurpegira bota zion zuzenean atzeko eserlekutik.
Norbaitek ura zipriztindu zion aurpegian, erredurak gutxitzeko esperantzarekin; horrek eragin zuen azidoa beherantz isurtzea eta lepoa erretzea. Hainbat ebakuntza egin zizkioten, begietako kirurgia barne. Naeem Khan atxilotu egin zuten, eta, ondoren, hamar urteko espetxe zigorra ezarri zioten.
Hurrengo urtean, Agarwalek eskaera aurkeztu zuen Indiako Auzitegi Gorenean, lege berri bat ezarri nahian, edo indarrean dauden lege penalak aldatu nahian, hala nola Indiako Zigor Kodea, Indiako Frogen Legea eta Prozedura Kriminalaren Kodea, eraso azidoen delituak espreski zigortzeko eta kalte-ordainak ezartzeko. Horrez gain, azidoaren salmenta erabat debekatzeko eskatu zuen, India osoko emakumeen aurkako halako ugariak aipatuz.
2013an, Auzitegi Gorenak Agarwalen demandaren aldeko epaia eman zuen, eta, horrela, Indian azidoaren salmentan murrizketak ezarri ziren. Araudi berriaren arabera, azidoa ezin zaio saldu 18 urtetik beherako edozein pertsonari, eta erosleak argazki-nortasun agiria eman behar du. Era berean, auzitegiak jarraitu beharreko jarraibideak eman zituen tratamendu medikoari, osteko arretari, errehabilitazioari eta eraso azidoen biktimentzako kalte-ordainei dagokienez.

## Bizitza pertsonala

Laxmi Agarwal Alok Dixit aktibistarekin harremanetan izan zen, eta alaba izan bat izan zuten. Bikotea banandu egin zen 2015ean.
Chhapaak filma bere bizitzan oinarrituta dago, eta Deepika Padukone du protagonista bere rolean.

## Erreferentziak

* Artikulu hau, osorik edo zatiren batean, ingelesezko wikipediako «Laxmi Agarwal» artikulutik itzulia izan da, 2024-09-28 data duen 1248250524 bertsioa oinarritzat hartuta. Sartze-datarik ez duten erreferentziak, edo 2024-09-28 baino lehenago datatuak, jatorrizko artikulutik ekarri dira itzulpenarekin batera.
* ↑ «Michelle Obama honours acid attack victim Laxmi» Firstpost 5 March 2014.
* ↑ (Ingelesez) Singh, Mohit. (2013-07-18). «Laxmi vs. Union of India - (2014) 4 SCC 427 - (Acid attack compensation order)» One Law Street.
* ↑ (Ingelesez) «Chhapaak movie review: Deepika Padukone is stellar in Meghna Gulzar's impactful film» Hindustan Times 2020-01-09.

## Kanpo estekak

* Datuak: Q18001485
* Multimedia: Laxmi Agarwal / Q18001485